Dona'm les entitats que apareixen en el següent text:
Teresa Rovira i Comas (Barcelona, 13 de desembre de 1918 - Barcelona, 23 de setembre de 2014) fou una bibliotecària catalana, filla d'Antoni Rovira i Virgili. Teresa Rovira nasqué a Barcelona el 13 de desembre de 1918, filla gran de l'escriptor, historiador i polític Antoni Rovira i Virgili i Maria Comas i Ayxelà . Estudià a la Mútua Escolar Blanquerna sota la direcció d'Alexandre Galí i Coll. Ja de ben petita era una gran lectora i entre els seus primers autors trobem Lola Anglada, Josep Carner o Dolors Monserda. Amb 17 anys, el juny de 1936, va ingressar a l'Escola de Bibliotecàries, però hagué d'interrompre els estudis per l'inici de la guerra, el juliol del 1936. El 1939 s'exilià a França amb la seva família, mentre la biblioteca de casa seva, amb tots els llibres del seu pare, fou confiscada; no es recuperaria fins passats més de setanta anys amb el retorn d'una part dels papers de Salamanca. L'any 1944 es va llicenciar en Lletres (Història i Geografia) a la Universitat de Montpeller. A Montpeller conegué l'amic i col·laborador del president Josep Irla Felip Calvet, amb qui l'any 1946 es casà a Andorra, l'únic lloc on aleshores es podia celebrar la cerimònia en català. La parella s'instal·là a Perpinyà, on les activitats comercials de Calvet es van centrar en una petita fàbrica de taps per a xampany i vi, sense deixar de col·laborar amb Josep Irla en afers empresarials i polítics. El curs 1951-52 fou lectora de castellà al Lycée de Jeunes Filles, de Perpinyà. Tot i això, les visites a Barcelona cada vegada es feren més freqüents, fins al punt que Teresa Rovira hi acabà els estudis de bibliotecària el curs 1949-50 i el 1953 obtingué una plaça de bibliotecària a la Biblioteca Popular d'Esparreguera, on va establir-se amb el seu fill. Felip Calvet es quedà a la Xampanya, sense passaport, i els visitava mensualment. El matrimoni retornarà finalment de l'exili el 1958, moment en què Rovira passà a la Biblioteca de Catalunya (anomenada aleshores Biblioteca Central). Allí va començar a treballar amb el fons de llibres infantils que Jordi Rubió —que en va ser director fins al gener de 1939— havia recollit per a la Biblioteca de Catalunya i que es guardava al fons històric de la Biblioteca Infantil de la Santa Creu. És en aquest moment que comença a establir la bibliografia del llibre infantil en català i, a partir d'aleshores, es dedicà a la investigació de la literatura infantil i juvenil catalana. Amb la bibliotecària Carme Ribé van proposar la creació d'una biblioteca pilot al costat de l'Escola de Bibliotecàries, idea que acabaria materialitzant-se amb el naixement de les biblioteques de Sant Pau i de la Santa Creu. El 1973 es llicencià en Lletres per la Universitat de Barcelona. Del 1971 al 1981 dirigí la Biblioteca Popular de Santa Pau i, del 1981 al 1983, fou cap de la xarxa de biblioteques populars de la Diputació de Barcelona. El 1986 Max Cahner va reprendre la publicació de la Revista de Catalunya per a donar continuïtat a la publicació fundada per Antoni Rovira i Virgili el 1948. Teresa Rovira formà part de la Fundació Revista de Catalunya aportant coneixement, experiència i la continuïtat. Morí, ja jubilada, el 2014.
Teresa Rovira i Comas : persona, Barcelona : Entitat_Geopolítica, Antoni Rovira i Virgili : polític, Teresa Rovira : persona, Maria Comas i Ayxelà : persona, Mútua Escolar Blanquerna : educació, Alexandre Galí i Coll : persona, Lola Anglada : artista_o_autor, Josep Carner : artista_o_autor, Dolors Monserda : artista_o_autor, Escola de Bibliotecàries : educació, França : Entitat_Geopolítica, Salamanca : Entitat_Geopolítica, Universitat de Montpeller : educació, Montpeller : Entitat_Geopolítica, Josep Irla : polític, Felip Calvet : persona, Andorra : Entitat_Geopolítica, Perpinyà : Entitat_Geopolítica, Calvet : persona, Lycée de Jeunes Filles : educació, Xampanya : Entitat_Geopolítica, Rovira : persona, Jordi Rubió : artista_o_autor, Biblioteca de Catalunya : edifici, Biblioteca Infantil de la Santa Creu : edifici, xampany : aliment, vi : aliment, Biblioteca Popular d'Esparreguera : edifici,  Biblioteca Central : edifici, biblioteques de Sant Pau i de la Santa Creu : edifici, Universitat de Barcelona : educació, Biblioteca Popular de Santa Pau : edifici, Diputació de Barcelona : govern, Carme Ribé : persona, Max Cahner : polític, Revista de Catalunya : mitjans_massius, Fundació Revista de Catalunya : organització